ડૉક્ટરે જણાવ્યું કે, યોગ્ય સારવાર બાદ રોગ પર નિયંત્રણ આવે અને ફરીથી સોજા દેખાય છે. આ સિલસિલો વર્ષો સુધી ચાલતો રહે છે, આ નેફ્રોટિક સિન્ડ્રોમની વિશેષતા છે. લાંબા સમય સુધી વારે-વારે સોજા આવતા હોય તો આ રોગ દર્દી અને તેના પરિવાર માટે ચિંતાનું કારણ બની શકે છે. નેફ્રોટિક સિન્ડ્રોમમાં કિડનીમાં ઝીણા ઝીણાં કાણા પડવાથી વધારે પાણીની સાથે શરીર માટેનું જરૂરી પ્રોટીન પણ પેશાબ સાથે નીકળી જાય છે. જેના કારણે શરીરમાં પ્રોટીનનું પ્રમાણ ઘટે છે અને સોજા આવે છે.